alexandrainst/scandi-wiki huggingface dataset:
Familien Sars

Familien Sars var ein velståande familie i det norske borgarskapet i andre halvdelen av 1800-talet. Familien var barnerik, og hadde eit stort kontaktnett. Mykje av det dåverande norske kulturlivet, for ikkje å seia det akademiske og politiske livet, kom til å stå nær denne familien.

Historie 
Maren Cathrine Welhaven gifta seg med Michael Sars, begge oppvaksne i Bergen, då ho var knapt 20 år gamal. Michael hadde ho kjent sidan barndommen som ein ven av broren hennar, Johan Sebastian. Ho hadde nettopp fått eit soknekall i Kinn i Sunnfjord, og Michael vart sokneprest i Manger i Nordhordland 9 år seinare. Livet var hardt for Maren som prestekone. Ho deltok i arbeidet og forskinga til mannen sin samtidig som ho skulle oppsede ein jamleg aukande barneflokk. Maren fekk 14 barn i dei 23 åra ho var prestefrue. Berre 9 av desse nådde vaksen alder.

Etter at dei heimebuande sønene Ernst og Ossian vart professorar i 1874, fekk fru Maren råd til større gjestfridom og vart ei verdsett vertinne for den leiande liberale salongen i hovudstaden.

I laupet av 19 år budde familien Sars på fire forskjellige stader i Frognergata, no kjent som Nobels gate, til slutt i ein gamal tømmervilla på hjørnet av Bygdøy allé. Her døydde Maren Sars, 87 år gamal.

Familiemedlemmer 
 Michael Sars, zoolog og prest. Han hadde sjølv kome frå lågare kår, og var son av ein skippar. Difor kom det som noko av ei overrasking at han vart gift med Maren Welhaven. Michael hadde vore ein god ven av diktaren Johan Sebastian Welhaven.

 Maren Sars, fødd Welhaven, var søster av Johan Sebastian. Maren vart ei driftig matrone. Ho fødde 14 born, men 5 døydde tidleg. Dei borna som voks til, var:

 Mally Sars, som vart gift med Thorvald Lammers.

 Kia Sars

 Georg Ossian Sars

 Ernst Sars

 Johanna Sars

 Elisa Sars

 Olaf Sars

 Susanne Sars

 Eva, som vart gift med Fridtjof Nansen (Eva Nansen).

Maren Sars hadde ein vid omgangskrins, og huset rekna mellom anna Peter Christen Asbjørnsen og Bjørnstjerne Bjørnson som faste gjester.

Kjelder 
Maren Sars – utdypning (NBL-artikkel)
Michael Sars – utdypning (NBL-artikkel)

Sars
Konsonantligaturar i devanagari

Konsonantligaturar i devanagari er eit oversyn over dei ulike ligaturane som blir danna av konsonantgrupper i det indiske skriftsystemet devanagari.

Sanskritnamnet for dette er saṃyuktākṣara.

Konsonantdigrafar 
Ligaturane blir berre viste rett om ein har ein passande font installert.

Kjelder
Delar av denne artikkelen bygger på «Devanagari» frå ,  den 15. mai 2016.  
 
Indiske skriftsystem
Peter Bull

Peter Ludvig Munthe Bull () var ein norsk embetsmann og stortingsmann.

Bull var fødd i Kvernes på Nordmøre, der far hans var prest. Han tok norsk juridisk eksamen. Frå 1812 var han fut i Råbyggelaget, berre etter eit år der vart han fut i Strinda. Fut i Romsdal 1818-34.

Bull representerte Romsdals amt på Stortinget i 1818. Han var medlem av sju komitear, mellom anna formann i ein komite om kronings-insigniane og sekretær i protokollkomiteen. Også vald til stortingsmann for 1821, møtte ikkje. Han var då under tiltale for sin medverknad i ei sak vedkomande ein sorenskrivar, vart dømd til å betale mulkt og sakskostnader. Grunna sjukdom møtte han heller ikkje i 1822.

Bull døydde på Røbekk i Bolsøy, i dagens Molde, i 1843.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Norske embets- og tenestefolk
Stortingsrepresentantar 1818-1820
Stortingsrepresentantar for Møre og Romsdal
Folk frå Averøy
Nicolai Knudtzon

Nicolai Henrik Knudtzon () var ein norsk kjøpmann og stortingsmann frå Kristiansund. Han var far til Nicolai Henrik Knudtzon, medan Søren Knudtzon og William Knudtzon var brørne hans.

Knudtzon var son av ein kjøpmann i Kristiansund. Fram til 1814 var han medinteressent i familiefirmaet Nicolai Henrich Knudtzon og Sønner. Starta då eiga forretning, som gjorde det godt på handel med fisk.

Under krigsåra 1807-14 kommanderte han kystvernet i Kristiansund, som i 1808 slo tilbake eit angrep frå to engelske fregattar.

Knudtzon representerte Kristiansund og Molde på Stortinget i 1833, 1836 og på overordentleg storting 1836-37. Han var på alle tingsamlingane medlem av protokollkomiteen, i 1833 også av komiteen om kjøpstadskatten.

Han døydde i heimbyen i 1837.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1833-1835
Stortingsrepresentantar 1836-1838
Stortingsrepresentantar for Kristiansund og Molde
Norske handelsfolk
Folk frå Kristiansund
Markråkar

 
Markråkar, Brachypteraciidae, er ein liten fuglefamilie av ikkje-trekkjande fuglar endemiske til Madagaskar. Dei er knytt til isfuglar, bietarar og råkar. 

Dei liknar mest på sistnemnte gruppe, og blir somme tider sett på som ein underfamilie av dei eigentlege råkar. Markråkar har storleik som kråker, 25-49 centimeter i lengd, og kroppsbygging som råkar. Som råkar jaktar dei reptil og store insekt. Dei er meir bakkelevande enn artar av råkar, og dette er reflektert med lengre bein og kortare, meir avrunda venger.

Samanlikna med råkar er markråkar mindre fargerike, og dei har stripete eller flekka fjørdrakt. Dei er mykje meir unnvikande og sky enn slektningane sine, og er vanlegvis vanskelege å finne i dei gassiske skogane. Ofte er det song i spel som røper nærværa deira.

Desse fuglane hekkar som einsleg par i hòl i bakken som dei grev ut sjølv, i motsetnad til råkar som sjeldan hekkar i bakkehol, og sjølv då grev dei ikkje ut hòl for eigne reir.

Artsliste 

i rekkjefølgje etter Clementslista versjon 6.8 frå august 2013 med norske namn etter Norske navn på verdens fugler.

Slekt Brachypteracias
 Tjukknebbmarkråke, Brachypteracias leptosomus, Short-legged Ground-Roller, VU, Lesson, 1833
 Kjellmarkråke, Brachypteracias squamiger, Scaly Ground-Roller, VU, Lafresnaye, 1838

Slekt Atelornis
 Pittamarkråke, Atelornis pittoides, Pitta-like Ground-Roller, LC, Lafresnaye, 1834
 Rustmarkråke, Atelornis crossleyi, Rufous-headed Ground-Roller, NT, Sharpe, 1875

Slekt Uratelornis
 Langhalemarkråke, Uratelornis chimaera, Long-tailed Ground-Roller, VU, Rothschild, 1895

Bakgrunnsstoff 
 Markråkar i videoar, bilete og lydopptak hos Internet Bird Collection.

Kjelder 
 Denne artikkelen bygger på «Ground Roller» frå , den 13. juni 2010

Referansar 

Råkefuglar
 
Fuglar endemiske til Madagaskar
Nicolai Henrik Knudtzon

Nicolai Henrik Knudtzon () var ein norsk kjøpmann og stortingsmann frå Kristiansund. Nicolai Knudtzon var far hans.

Knudtzon utdannna seg til forretningsmann gjennom eit lengre utanlandsopphald. Etter faren døydde i 1837, styrte han familiefirmaet i fire år, før han overtok det i 1841. Firmaet dreiv i hovudsak med tilverking og utførsel av klippfisk, eit felt der Knudtzon vart leiande og bygde opp ei stor forretning. Gjennom sin posisjon som Kristiansunds største forretningsmann, fekk han mange verv og ombod. Han var medlem av formannskapet i mange år, sameleis styreleiar i sparebanken og i over 50 år formann i handelsforeininga.

Knudtzon representerte Kristiansund på Stortinget i 1862-63 og på overordentleg storting 1864. Han var medlem av tollkomiteen i 1862-63 og komiteen om Scheldetollen i 1864.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Stortingsrepresentantar 1862-1864
Stortingsrepresentantar for Kristiansund
Ordførarar i Kristiansund
St. Olavs Orden
Norske skipsreiarar
Norske handelsfolk
Konsular
Folk frå Kristiansund
Søren Knudtzon

Søren Christian Knudtzon () var ein norsk kjøpmann og stortingsmann frå Kristiansund. Han var bror til Nicolai Knudtzon og William Knudtzon.

Knudtzon var sjef for familiefirmaet Nicolai Henrich Knudtzon og Sønner i Kristiansund. Han representerte Kristiansund på Stortinget i 1827 og på overordentleg storting 1828. I 1827 var han sekretær i protokollkomiteen og medlem av tollkomiteen og komiteen om kjøpstadskateen. I 1828 var han medlem av komiteen om auke av setelmassen.

Knudtzon døydde ugift i heimbyen i 1857.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Norske forretningsfolk
Stortingsrepresentantar 1827-1829
Stortingsrepresentantar for Kristiansund og Molde
Folk frå Kristiansund
William Knudtzon

William Leslie Knudtzon () var ein norsk kjøpmann og stortingsmann frå Kristiansund. Søren Knudtzon og Nicolai Knudtzon var brørne hans.

Knudtzon var kjøpmann i heimbyen Kristiansund. Han var i 1830 stortingsrepresentant for Kristiansund, medlem av tollkomiteen, desisjonskomiteen og komiteen om kjøpstadskatten.

Knudtzon døydde i Kristiansund i 1847.

Kjelder 

 Lindstøl, Tallak: Stortinget og Statsraadet 1814-1914. Kristiania, 1914
 

Stortingsrepresentantar 1830-1832
Stortingsrepresentantar for Kristiansund og Molde
Norske handelsfolk
Folk frå Kristiansund
Fanaflaten

Fanaflaten er ein veg i Fana bydel i Bergen som går mellom Fanafjellsvegen og Fanavollen. Vegen er omkring 900 meter lang. 

Namnet på vegen vart vedteke i 1974. 

Norsk Institutt for skog og landskap, avdeling Vestlandet, held til i denne vegen.

Knutepunkt 
 Fanavollen
 Sideveg mot sørvest (100 m)
 Sideveg mot nordaust (100 m)
 Sideveg mot sør (150 m)
 Sideveg mot søraust (50 m) 
 Sideveg mot sørvest (70 m)
 Sideveg mot søraust (80 m)
 Sideveg mot sør (80 m)
 Sideveg mot nord (50 m)
 Sideveg mot sør (100 m) - Norsk institutt for skog og landskap
Fv163 Fanafjellsvegen

Kjelder

Nasjonal vegdatabank 

Vegar i Fana
Fanastølen

Fanastølen er ein blindveg i Fana bydel i Bergen som går søraustover frå Fanavollen. Vegen er omkring 350 meter lang. 

Namnet på vegen vart vedteke i 1976. 

Tidlegare låg Fanastøl skole og Fanastøl behandlingshjem i vegen. I dag held Stiftelsen Fanastøl - Institusjoner for barne- og ungdomspsykiatri til i desse lokala.

Fanastølen på Fanafjellet
Den tidlegare serveringsstaden Fanaseteren, som hadde ein liten familiepark med hestar og elles ymse dyr og fuglar, låg attmed vegen på det høgste punktet over Fanafjellet i Fana, i eit vakkert og mykje nytta turområde. I dette området har Hordamuseet (ei avdeling av Bymuseet i Bergen) si stølsavdeling med ni stølsbygningar spreidde ikring i terrenget, som kvar fortel si soge om stølsdrift, seterdrift, på fjellet. Dette setermuseet er ein del av turområdet.

Knutepunkt 
 Fanavollen
 Sideveg mot sør (60 m)
 Sideveg mot sør (70 m)
 Sideveg mot søraust (230 m)
Sideveg mot nord (60 m)
 Sideveg mot vest (50 m) 
  Endepunkt - Stiftelsen Fanastøl

Kjelder

Fanastølen i nettutgåva av Bergen Byleksikon
Nasjonal vegdatabank 

Vegar i Fana
Fanastøl behandlingshjem

Fanastøl behandlingshjem var ein tidlegare behandlingsheim for barn og unge med psykiske lidingar i Fana i Bergen kommune i Hordaland. 

Heimen opna i 1964 av Bergen Røde Kors Barnehjelp. I 1992 tok Hordaland fylkeskommune over institusjonen, som då hadde åtte plassar. Institusjonen vart nedlagd i 2000. 

I same bygningskompleks, teikna av arkitekt Einar Vaardal-Lunde, hadde institusjonen ein eigen skule, Fanastøl skole. Bergen Røde Kors selde bygget i 2007 til Rolf Kobbeltvedt, og i dag held Stiftelsen Fanastøl til i bygningane.

Kjelder

Bakgrunnsstoff
 Fanastøl behandlingshjem i oppslagsverket oVe, artikkel av Birgit Stølen, Bergen Byarkiv.
 Bergen byleksikon på nett om Fanastøl behandlingshjem

Fana
Skipingar i 1964
Nedleggingar i 2000
Sjukeheimar i Bergen
Fanastøl skole

Fanastøl skole var ein tidlegare barne- og ungdomsskule i Fana i Bergen kommune. Skulen var for elevar med psykiatriske lidingar og vart driven saman med Fanastøl behandlingshjem. Skulen vart oppretta i 1964 i samband med behandlingsheimen. I 1992 tok Hordaland fylkeskommune over drifta av skulen, fram til 2000 då skulen vart nedlagd. 

Skulen hadde plass til 10 elevar, der åtte av desse budde på Fanastøl behandlingshjem.

Kjelder

Tidlegare skular i Bergen
Skular i Fana
Utdanningsinstitusjonar skipa i 1964
Utdanningsinstitusjonar nedlagde i 2000
1964 i Noreg
2000 i Noreg
Djamel Mesbah

Djamel Eddine Mesbah () er ein algerisk fotballspelar som har spela på midtbanen for Ac Milan i italiensk Serie A. Han har òg landskampar for Algerie. Han spelte for Basel då dei vart seriemeistrar i Sveits i 2005, men spelte sjølv få kampar den sesongen. Han debuterte for A-landslaget til Algerie i 2010.

Algeriske fotballspelarar
Servette-spelarar
Basel-spelarar
Lorient-spelarar
Aarau-spelarar
Luzern-spelarar
Lecce-spelarar
Spelarar i Fotball-VM 2010
Spelarar i Fotball-VM 2014
Fanavollen

Fanavollen er ein blindveg i Fana bydel i Bergen som går sørover frå Krokeidevegen. Vegen er omkring 500 meter lang. 

Namnet på vegen vart vedteke i 1976.

Knutepunkt 
  Krokeidevegen
 Avkjørsel Fanaflaten
 Avkjørsel Fanastølen
 Sideveg mot sørvest (80 m)
 Sideveg mot aust (140 m) 
 Sideveg mot søraust (90 m) 
  Endepunkt

Kjelder

Nasjonal vegdatabank 

Vegar i Fana
Peder Kristvik

Peder Bjørn Kristvik () var ein norsk lærar, kyrkjesongar, gardbrukar og stortingsrepresentant frå Kornstad på Nordmøre.

Kristvik var son av ein lærar og gardbrukar, som og var kyrkjesongar i Kornstad. Han utdanna seg i same retning som faren, vart seminarist frå Klæbu i 1883. Same året vart han lærar og kyrkjesongar i Hustad i Romsdal. Frå 1885 var han lærar på Harøya i Sandøy, lærar og kyrkjesongar i Bud frå 1897 til han døydde.

Kristivik hadde ei rekkje ombod og verv, både lokalt og vidare i Romsdal. Han var fyrst med i heradstyret i Sandøy, og frå 1902 til sin død medlem av heradstyret i Bud. Ordførar i Bud 1911-13. Han var formann i skulestyret, 1899-1904, og likningskommisjonen i Bud og medlem av overformynderiet. Formann i skulestyret i Møre og Romsdal 1919-21. Også formann i Romsdal krins av Norges Lærarlag.

Kristvik var varamann til Stortinget for Søndre Nordmøre krins perioden 1906-09, møtte i 1908 perioden 20. april-8. juli i staden for Hans Meisingset. Han var då medlem av næringskomite nr. 1. Stortingsrepresentant for same krinsen 1910-18. I 1910 vart han vald etter omval. Perioden 1910-12 var han medlem av næringskomite nr. 2, 1913-18 medlem av næringskomite nr 1. I siste perioden var han også medlem av valkomiteen.

I Bud budde Kristvik på skulegarden Inderhaug, og døydde der i 1921.

Kjelder 
 Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1910-1912
Stortingsrepresentantar 1913-1915
Stortingsrepresentantar 1916-1918
Folk frå Averøy
Faouzi Chaouchi

Faouzi Chaouchi, arabisk فوزي شاوشي () er ein algerisk fotballspelar som har spela som keeper for Sétif i den algeriske fotballigaen og for Algerie sitt landslag. Han vart seriemeister i Algerie med Kabylie i 2008. Han debuterte for A-landslaget 26. mars 2008 i ein vennskapskamp mot Kongo.

Algeriske fotballspelarar
Spelarar i Fotball-VM 2010
Sageneset

Sageneset er ein blindveg på Salbu i Fana bydel i Bergen som går sørover frå Krokeidevegen. Vegen er omkring 650 meter lang. 

Namnet på vegen vart vedteke i 1976.

Knutepunkt 
  Krokeidevegen
 Avkjørsel Krokeidevegen
 Sideveg mot sør (250 m)
 Sideveg mot søraust (120 m)
 Sideveg mot vest (80 m)
 Sideveg mot sør (50 m)
 Sideveg mot vest (50 m) 
 Sideveg mot vest (60 m) 
 Avkjørsel Krokeidevegen
  Endepunkt

Kjelder

Nasjonal vegdatabank 

Vegar i Fana
Foued Kadir

Foued Kadir () er ein fransk fotballspelar med algerisk bakgrunn, som har 	spela på midtbanen for Valenciennes i fransk Ligue 1. Han har òg landskampar for Algerie. Han debuterte for Algerie sitt A-landslag 28. mai 2010 i ein treningskamp mot Irland før fotball-VM i 2010 og var med i Algerie sin tropp til den meisterskapen.

Franske fotballspelarar
Algeriske fotballspelarar
Cannes-spelarar
Amiens-spelarar
Valenciennes-spelarar
Spelarar i Fotball-VM 2010
Mehdi Lacen

Mehdi Gregory Giuseppe Lacen, arabisk مدحي لحسن () er ein fransk fotballspelar som i 2010/11-sesongen spela på midtbanen for Getafe i spansk Primera Division. Han har algerisk far og italiensk mor og har spelt landskampar for Algerie. Han debuterte for landslaget 3. mars 2010 i ein vennskapskamp mot Serbia, og var med i troppen til fotball-VM i 2010.

Franske fotballspelarar
Algeriske fotballspelarar
Laval-spelarar
Alavés-spelarar
Racing Santander-spelarar
Getafe-spelarar
Spelarar i Fotball-VM 2010
Spelarar i Fotball-VM 2014
Hassan Yebda

Hassan Yebda () er ein fransk fotballspelar som i 2011/12-sesongen spela på midtbanen for Granada i spansk Primera Division. Foreldra hans er frå Algerie. Yebda spelte på aldersbestemte landslag for Frankrike, men spelar for A-landslaget til Algerie.

Franske fotballspelarar
Algeriske fotballspelarar
Laval-spelarar
Auxerre-spelarar
Le Mans-spelarar
Benfica-spelarar
Napoli-spelarar
Portsmouth-spelarar
Granada-spelarar
Spelarar i Fotball-VM 2010
Spelarar i Fotball-VM 2014
Rafik Djebbour

Rafik Zoheir Djebbour () er ein fransk fotballspelar som i 2011 spela som spiss for Olympiakós i den greske fotballigaen og for Algerie sitt landslag. Foreldra hans er frå Algerie. Han kom til Olympiakos i januar 2011 og spelte 10 seriekampar resten av sesongen, då Olympiakos vart seriemeistrar i Hellas.

Franske fotballspelarar
Algeriske fotballspelarar
La Louvière-spelarar
Auxerre-spelarar
Ethnikos Asteras-spelarar
Atromitos-spelarar
Panionios-spelarar
AEK-spelarar
Olympiakos-spelarar
Spelarar i Fotball-VM 2010
Jo-Bu Senior

Jo-Bu Senior var den fyrste norskproduserte  motorsaga. Ho vart produsert av Jo-Bu Mekaniske Verksted AS i Drøbak. Saga kom på marknaden i 1948 og vart produsert til 1955. I 1948 var tomannssager enda vanlege og i byrjinga vart saga kalla «Einmannssaga Jo-Bu». Jo-Bu Senior hadde ein masse på 17,5 kg, som var lite i høve til dei fleste andre sager på denne tida, men alt for mykje til at saga kunne nyttast til kvisting. Ho vart difor berre nytta til felling og kapping.

I 1948 hadde dei fleste motorsagene breie sverd, som hadde lett for å setta seg fast om stammen klemte. For å hindra dette hadde nokre sager smale bogesverd, men bogen gjorde at det kunne vera vanskelegare å koma til om trea stod tett, eller om det låg stein og røter attmed stammen. Jobu Senior hadde smalt sverd, med trinse i enden, noko som reduserte problemet med klemming. Nokre motorsager med bogesverd vart importerte og prøvd ut i Noreg, men etter at Jobu Senior kom på marknaden forsvann interessa for bogessverdsagene. Ein annan føremon med smalt sverd er at det vert muleg å nytta kile ved felling. 

Motoren var ein Aspin totaktsmotor med eit slagvolum på 125 cm³, som med eit turtal på 4000 o/min hadde ein effekt på rundt 4 hk. Saga var utstyrt med flottørforgassar som måtte roterast 90° når saga vart nytta for felling. 

Jo-Bu produserte sjølv kjeda, som gjekk utanpå sverdet. Kjeda hadde ein fart på berre 4,4 m/s, men saktegåande kjede var vanleg på denne tida. Det var manuell smøring av kjeda.

I 1952 kom den mykje lettare Jo-Bu Junior på marknaden, så både Senior og Junior var i produksjon samstundes frå 1952 til 1955. Det vart produsert rundt 7300 Jo-Bu Senior.

Galleri

Referansar 

Jo-Bu motorsager
Blålyng

Blålyng (Phyllodoce caerulea) er ein art i lyngfamilien med sirkumboreal utbreiing. 

Blålyngen er 15 cm høg med opprette tettblada kvistar med hengande blomstrar i toppen. Blomsterskaft og begerflikar er raude og kjertelprikka, krona mørkt raudfiolett, til slutt blåfiolett. Planten blømer kring juli i lyngmark i skogar og til fjells. 

Blålyng veks i Noreg over heile landet. Han er funnen i Jotunheimen opp til 1850 m.

Galleri

Kjelder

Svensk Wikipedia.
Johannes Lid: Norsk-svensk-finsk flora. Det Norske Samlaget, 1985.
Phyllodoce caerulea. Artsportalen, Artsdatabanken.no

Bakgrunnsstoff
 Den virtuella floran: Phyllodoce caerulea

Plantar i Noreg
Lyngfamilien
Arktisk flora
Takt

Takt  (frå latin tactus, 'røring') viser til rytmisk lyd eller rørsle. Ein kan til dømes snakka om å gå eller ro i takt. Omgrepet blir elles særleg mykje brukt innan musikk. Dette er avleidd frå lyrikk, der «takt» kan visa til versefot.

«Takt» eller «taktkjensle» kan elles visa til finkjensle i omgang med andre, sjå takt og tone.

Takt i musikken

I musikkteori er takt ei grunneining musikkstykke svært ofte blir delt inn i. Ein takt må innehalda minst éin betont taktdel. Kvar takt varer som regel like lenge og omfatter eit visst tal rytmiske einingar. Ein opptakt i byrjinga av eit stykke er derimot kortare.

Ulike musikksjangrar har ulike taktartar, det vil seia skjema for korleis noteverdiar og aksentar er fordelte. Desse blir ofte berre kalla «takt», som i «trefiredelstakt».

Når ein framfører musikk er det viktig å halda takten, både for å få fram rett rytme og harmoni, spela til same tid i eit ensemble, og få fram musikk som kan brukast til dans. Ein kan halda takten ved hjelp av ein taktstav, metronom, eller ved å slå eller trampa takten.

Liknande inndelingar i andre musikktradisjonar enn vestleg er tala i indisk musikk og wazn i arabisk.

Kjelder

rytme
musikk
Salbu i Bergen

Salbu er ein gard i Fana i Bergen kommune på søraustsida av Fanafjorden. 

Det er framleis gardsdrift på garden.

Namn 
Namnet kjem av det norrøne saltbuð, som tyder saltbu og som var ei bu som vart nytta i samband med saltkoking i gamal tid.

Historie 

Garden høyrte frå mellomalderen til prestegodset ved Fana kyrkje. I 1851 og 1877 tok brukarane sjølv over garden.

Geografi 
Garden ligg på søraustsida av Fanafjorden langs vegen utover til Krokeide. Folldalshaugane (300 moh) ligg sør for garden. 

Garden grensar til Fana prestegard med Fanahammaren i aust og til Rød i sør og vest.

Kjelder 
 
 Bergenskart - stednavnskart

Bakgrunnsstoff 

Gardar i Fana
Lovavdelinga

Lovavdelinga er ei avdeling i Justis- og politidepartementet som har ansvar for teknisk kvalitet i lovverket samt å gje juridiske råd til regjeringa og departementa. Alle lovforslag, med unntak av skattelovforslag, blir lagt fram for Lovavdelinga for lovteknisk gjennomgang.

Lovavdelinga blir leia av ein ekspedisjonssjef, som er embetsmann. Avdelinga er delt i tre einingar:

Eining for privatrett
Denne eininga har ansvar for kontraktsrett, erstatningsrett, forsikringsrett, tingsrett, panterett, konkursrett, inkasso, tvangsfullbyrding, arverett, familierett, umyndige, selskapsrett, stiftelser, interlegal rett, internasjonal sivilprosess og delar av transportretten.
Eining for offentleg rett
Denne eininga har ansvar for statsrett, alminneleg forvaltingsrett, ekspropriasjon og generelle lovgjevingsspørsmål, og i tillegg – i samarbeid med Utanriksdepartementet – folkerett, europarett og internasjonale menneskerettar.
Eining for strafferett og prosess
Denne eininga har ansvar for strafferett, norsk og internasjonal straffeprosess, sivilprosess, menneskerettsspørsmål i strafferett og prosess, personvernlovgjevinga og nordisk lovsamarbeid.

Det har av gode grunnar blitt stilt strenge krav til juridisk kompetanse hos dei tilsette i lovavdelinga, mellom anna krav om svært gode eksamensresultat til juridisk embetseksamen eller Master i jus. Mange framståande juristar i Noreg har arbeidd i lovavdelinga, mellom anna fleire av dommarane i Høgsterett.

Kjelde 
Lovavdelinga hos Regjeringen.no, vitja 13. juni 2010

Norske statlege styresmakter
Norsk rett
Erik Brand Olimb

Erik Brand Olimb () var ein norsk sivilingeniør.

Han var aktiv innanfor transportsektoren, offshoresektoren og teknologisektoren i Noreg.

I perioden 1960 -1968 bygde han opp Transportøkonomisk institutt (TØI) frå ei lita verksemd til ein sentral forskingsinstitusjon.
 
Som Jernbanedirektør (NSB) utvikla han mellom anna overordna koordinering av strategiske fireårsplanar og budsjett.

Han har bidrog til kompetanseoppbygging av norsk olje- og gassveksemd gjennom sitt arbeid i DNO og gjennom oppbygginga av Norwegian Petroleum Consultants (NPC).

I perioden 1990 -1997 var han administrerande direktør i Ingeniørforlaget og som ansvarleg redaktør i Teknisk Ukeblad frå januar 1991 til september 1996  utvikla han dette til eit moderne teknologisk tidsskrift.

Erik Brand Olimb hadde ei rekke sentrale verv og styreverv i ei rekke foretak i inn- og utland og deltatt i frivillige organisasjonar. Spesielt var han i ei årrekke aktiv i Norske sivilingeniørers forening, seinare Tekna.

Gjennom sine siste år gjorde han eit viktig arbeid for organisert rehabilitering av sivilingeniørar og for å få seniorar med erfaring ut i arbeidslivet på ny.

I 2007 vart han tildelt Kongens fortjenestemedalje i gull.

Kjelder
Denne artikkelen bygger på «Erik Brand Olimb» frå ,  den 19. september 2012.  
  

norske sivilingeniørar